Tuomas-vastuuryhmä klo 23.9.2020 klo 17.00-19.45, Suurella sydämellä -klubi, Seurakuntien talo

Paikalla: Tiina Mononen (pj.), Mikko Wirtanen, Hannu Hahto (sihteeri), Lauri Eskelinen, Kaija Jerkku, Kaija Jääskeläinen, Anne Karhola, Kalle Mäki, Risto Moisio, Aarne Plukka, Liisa Puronen, Timo Saarinen ja Anne Vehmas.

1. Kokouksen avaus

* Aloitettiin kokous pitkästä aikaa tarjoilulla, jonka oli tällä kertaa järjestänyt Kalle.

2. Esittelykierros

* Koska meillä on nyt uudet Tuomaspapit, Tiina ja Mikko, käytiin läpi esittelykierros, minkä jälkeen Tiina piti alkuhartauden viime sunnuntain teemasta Maria ja Martta.

3. Messujen poikkeuskäytännöt

Turvallisuusohje

* Sunnuntaina nähtiin ensimmäisen kerran, miten sovelsimme turvallisuusohjetta. Siihen on tullut vielä tarkennuksia. Turvallisuusohjeen voisi laittaa myös messujen isännille, maallikkoehtoollisavustajista vastaavalle Tuula Latvalalle sekä komeronhoitajille.
* Liisa Puronen otti esille tervetulotoivottajat. Heidän ohjeistustaan pitää tarkentaa. Ehtoollisenjakajat saattoivat ottaa huomioon ehtoollisenkävijän kasvoillaan, vaikka oli maski. Myös pikaripalvelijat voivat ottaa katsellaan kävijät huomioon.
* Keskusteltiin maskien ja visiirien käyttämisestä tervetulotoivottajilla. Kalle lääkärinä totesi, että maski suojaa paremmin kuin visiiri.
* Kaija Jä kysyi rippi-isästä ja -äidistä. Tamperelaiseen tulee ilmoitus seuraavasta eli 11.10. messusta. Siinä mainitaan, että rippipappi on tavattavissa vain 15.30-16.00 ja 17.30-18.00. Rippipappi voisi olla vain siinä tehtävässä, eikä tarvitsisi olla ehtoollisavustajana. Aleksanterin kirkon remontin valmistuttua on kaksi rippipappia käytössä.
* Tulen käytöstä on voimassa vanha ohje. Jos rukousalttarilla on tuli, sen lähellä pitää olla joku kynttilävahtina (sunnuntain messussa ei ollut tulta alttareilla). Ledikynttilöitä voi kyllä käyttää.
* Turvallisuusohje muokkaantuu vielä. Kaija Jä lupasi laittaa sen Tuomasnetiin.

Messujen striimaukset ja radiointi

* Anne K. oli katsonut messun striimin jälkikäteen pikakelauksella. Kokouspäivään mennessä sillä oli ollut 110 katsojaa. Striimauksessa ei ollut isoja ongelmia. Risto kuunteli radiosta ensimmäisen messun ja katsoi toisen striimauksen. Jatkossa vain ensimmäinen messu radioidaan ja toinen messu striimataan. Jatkossa voidaan radioida molemmat messut, jos se maksaa saman satasen kuin yksi, muutoin radioidaan vain ensimmäinen ja striimataan toinen.
* Keskusteltiin pitääkö radion kuuntelijoille mainita messun keskeiset tekijät, samoin striimiä varten. Pispalan radiolle voisi laittaa myös ennakkotiedot lyhyenä äänitiedostona ja striimissä tekijät voidaan mainita tekstimuodossa.
* Lauluista pitää mainita ainakin nimet radion kuuntelijoita ja striimin katsojia varten. Tulevaisuudessa voidaan saada laulun sanat striimiin, mutta vaatii oman ohjelman (kirkossa olevaa screeniä ei kuvata).

Remontin vaikutukset

* Kirkon remontti tulee etupäästä valmiiksi seuraavaan messuun 11.10. mennessä. Vaikuttaa siihen paljonko etualalle mahtuu kuorolaisia ja soittajia.
* Takaosan tilanne vaatii selvittelyä, koska nyt takaosalle rakennetut seinät estivät sunnuntaina kulkemisen takaosasta penkkien laitamille. Sivuovien ehtoollispaikoilla ei sunnuntaina käynyt paljoa väkeä, koska kulkeminen niille oli hankalaa. Todettiin kuitenkin, että piti testata miten ehtoollisenjako toimii näin. Kun takaosa valmistuu, saadaan rippi-isän ja -äidin huoneet sinne sekä ehtoollisenjakopaikat taakse.

4. Toimintasuunnitelma ja talousarvio

* Mikko on tehnyt muutaman päivän varoitusajalla vuoden 2021 toiminta- ja taloussuunnitelman, joka jaettiin myös paperilla.
* 15 messua on sovittu ensi vuodelle, mukaan lukien tämän vuoden keväältä siirretyt lattarimessu sekä pääsiäisen juhlamessu. Viimeksimainittu voisi olla toisena pääsiäispäivänä.
* Messujen radiointi jatkuu ja kuluihin kootaan yksi messukolehti. Tampereen Tuomasmessun kummikohteet ovat Etiopian Dessien aids-orvot (kolehtitavoite vuodessa 1500 €) sekä Thaimaan luterilainen seminaari ja sen stipendiaatti Chanakan Akkhara (näille kahdelle yhteensä 3000 €).
* Järjestetään tarpeellista koulutusta.
* Talousluvut on saatu Leena Waismaalta. Tuomasmessun toimintakate on 46.293 euroa. Juhlavuoden kuluihin on varattu 10.000 €. Kankaanpään rahastossa on noin 14.000 €. Sinne on tullut jonkin verran myös tuomastuotteiden myyntituloja.
* Vilkaistiin ensi vuoden Tuomas-vuosikelloa, mutta käsitellään sitä myöhemmissä kokouksissa.
* Jatkossa toiminta- ja taloussuunnitelma tehdään vastuuryhmän yhteistyönä, nyt ei ollut mahdollista henkilöstövaihdosten ym. vuoksi.

Käytiin läpi syksyn ohjelmaa:

Syksyn messut

* Uudenvuoden messulle ei ole vielä kokoajaa, Aarnea on ehdotettu.
* Silta-lehteen pitäisi saada 14.10. mennessä ilmoitus adventtimessusta 29.11. Pohdittiin pidetäänkö silloinkin kaksi messua eikä vain yksi. Sari Papunen ei ollut nyt kokouksessa paikalla, mutta häneltä on tieto, että messu on ilmoitettu klo 17:ksi vastuuhenkilöiden (liturgi Hannele Juutinen ja saarnaaja Pekka Simojoki) paikalletulon vuoksi. Tuomasmessun esitteessä on vain yksi messu klo 17. Adventtina on muutakin tarjontaa, mutta adventin Tuomasmessuun on kyllä tulijoita. Voisiko olla myös klo 19 messu? Voidaan katsoa miten 8.11. messussa on väkeä. Tiina soittaa kokouksen jälkeen Sari Papuselle miten toimitaan. Ainakin klo 17 on messu adventtina.
* Tiina on Tuomaspappina käytettävissä kaikkiin Tuomasmessuihin eri tehtäviin.

Tuomasillat

* Tuomasilloista on esitteet olemassa Aleksanterin kirkolla, oli jaossa jo sunnuntain messussa. Teemana on ”Nyt on otollinen aika”. Meillä on nyt uudet Tuomaspapit sekä yhä koronatilanne, joten täytyy miettiä vähän maailman menoa. Vastikään eläköitynyt Timo Takala on alustajana ensimmäisessä 5.10., Tiina toisessa 2.11. ja Mikko kolmannessa 23.11. Tuomasillat ovat nyt syksyllä Aleksanterin kryptassa, jossa on enemmän tilaa ja ne voidaan välittää verkkoon.

Tuomasjatkot

* Tuomasjatkot jatkuvat messujen jälkeisinä maanantaina Suurella sydämellä -klubilla. Tarjoilua ei niissä ole.

Vastuuhenkilöiden tapaaminen

* On isompi kokoontuminen. Pitäisi sopia käytännöistä. Ehtoollisen aikana ei voi kuvata striimiin ehtoollisella kävijöitä. Sinä aikana voidaan näyttää rukousalttareita, mutta silloin niiden pitäisi olla valmiita jo torstain kirkkokokouksessa, jotta kuvaaja ehtii kuvaamaan niitä.
* Kaikki eivät pääse kuitenkaan tapaamiseen, joten ilmoitetaan yksi päivämäärä ja aika, ja ne tulevat, joille sopii. Ehkä seuraavan messun 11.10. jälkeen mutta ennen 8.11. messua. Tuomaspapit katsovat päivän. Myös kiitosjuhla on lokakuulla (25.10.), mutta se on vain Jukka Salmisen konsertti. Se on mennyt Silta-lehteen ja siihen on ilmoittautuminen. Tilaisuus on kaikille avoin, mutta lähinnä kuitenkin Tuomasaktiiveille. Tehdään esim. Doodle-kysely sopivasta ajasta.

Vastuuryhmän vetäytyminen

* Vastuuryhmän vetäytymispäivänä voitaisiin käsitellä toimintaohjetta. Voi olla vaikka vasta joulu- tai tammikuussa, esim. jokin lauantai työssäkäyvien takia.

Ehtoolliskoulutus

* Tuula Latvala on soittanut Kaija Je:lle. On ollut vuoden verran uusia henkilöitä, jotka ovat ilmoittautuneet ehtoollisavustajiksi mutta eivät ole siinä olleet, esim. koronatilanteen takia. On sellaisiakin, jotka ovat olleet ehtoollisenjakajina muualla, mutta eivät Tuomasmessussa. Tuomasmessun ehtoollisenjakoon tarvitaan omaa koulutusta. Mikko vetää ehtoolliskoulutusta kokousviikon lauantaina. Kallen mukaan koulutuksissa on ollut kolme osaa: yleinen, ehtoollinen sekä esirukous ja öljylle voitelu. Pidetään nyt yksi kerta ja keväällä lisää. Voisi olla myös jokin sielunhoitokoulutus. Kalle on pitänyt aiemminkin ehtoolliskoulutuksia ja pitää jatkossakin Tiinan ja Mikon kanssa.

5. Toimintaohje

* Teemme toimintaohjeen yhdessä vastuuryhmänä. Samalla mietitään Tuomaspappien työnkuvaa, jos vaikka henkilöitä vaihtuu. Toimintaohjeen ei tarvitse olla kerralla valmis. Voidaan miettiä etukäteen ryhmissä. Tiina ja Mikko voivat valmistela asiaa seuraavaan kokoukseen.

6. Muut esille tulleet asiat

Some

* Tampereen Tuomasmessulla on entuudestaan Facebook- ja Instagram-tili. Anne Karhola on lähettänyt ylläpitäjäkutsun Facebookiin Tiinalle ja Mikolle. Minnamaria Tammisalolla on Instagram-ylläpitäjän oikeudet, lisäksi Anne K:lla ja Sari Papusella.
* Pohdittiin pitäisikö Tuomasmessulla olla oma YouTube-tili, nyt messut ovat Aleksanterin kirkon yhteydessä. Omalla kanavalla voitaisiin esitellä jotain muutakin kuin vain välittää messuja, varsinkin jos koronatilanne pahenee. Striimaajat ehdottivat tätä sunnuntaina. Teknisesti vaihdos on helppo. Kaija Je kysyi sunnuntain perusteella, pitääkö Tuomasmessun striimin aluksi näyttää kuvaa Aleksanterin kirkosta ja soittaa kirkonkelloja? Alkua voidaan muuttaa, vaikka oltaisiin Aleksanterin kanavassa.
* Kalle on laittanut kuvia messusta Facebookiin messun jälkeen ja kuvista on myös tykätty. Tiina ja Hannu ovat myös käytettävissä päivityksiin.
* Mikolla on jo tunnukset Tuomasmessun sivuihin ja välittää ne myös Tiinalle.

Muuta

* Aarne otti esiin, että Aleksanterin kirkon portaille on saatava Tuomasmessun mainoskylttejä messupäivänä.
* Talkookahvien vetäjäksi on saatu uusi henkilö, Anita Viitasaari.

Teams

* Vastuuryhmäläisillä on ollut vaikeuksia päästä Tuomasmessun uuteen Teams-ryhmään. Kaikki eivät myöskään saaneet tämän kokouksen liitteitä auki Teamsissa.
* Tiina kertoi, että tarkoituksena on vähentää sähköpostiketjuja kun keskustelu käydään Teamsin puolella. Kokousten esityslistat voidaan edelleenkin lähettää sähköpostilla ja muitakin liitteitä, mutta ei käydä keskustelua sähköpostissa. Mutta kaikkien on päästävä dokumentteihin ja keskusteluun Teamsissa. Teams-ongelmat pitää ratkaista jokaisen ryhmäläisen kanssa erikseen. Seuraavaan kokoukseen kutsu ja tiedot laitetaan vielä sähköpostilla.

7. Seuraava kokous 19.10.

* Pidetään ma 19.10. klo 17 samassa paikassa eli Suurella sydämellä -klubilla. Anne K. hoitaa sekä tarjoilun että alkuhartauden. Kaija Je lupasi pitää 16.12. kokouksen hartauden.
* Tulevaisuudessa voidaan osallistua vastuuryhmän kokouksiin etänäkin.

8. Kokouksen päätös

* Päätettiin kokous yhteiseen Herran siunaukseen noin klo 19.45.